niedziela, 6 grudnia 2015
Jo to wěrno, až Serske we Łužycy wót nimskej rěcy podejśpjone su?!
Lube pśijaśele!
Jo to wěrno, až Serske we Łužycy wót nimskej rěcy podejśpjone su?!
Wódajśo, až som źinsa pitśku kritiski k Serskim we Łužycy. Wótergi se myslim, až drugim narodnosćam a Pólakam lažy wěcej na hutšobje, aby Serske we Łužycy a serska mamina rěc dalej žywe byłej ako Serskim samym. Ga glědam na młodych Serskich we Łužycy, padnjo mě do mysli, až božko wóni su wótwisne wót nimskeje rěcy. Bóžko jo tak równo we cełej Łužycy! Z huwześim katolskego źěla we Górnej Łužycy, w drugich źělach Górneje Łužycy ta situacija serbskeje rěcy wjele lěpša ako how we Dolnej Łužycy njejo. Snaź pólska bajka kněza Ignacego Krasickiego pt. „Ptaszki w klatce” („Taški w klětce”) by była dobry heksempel špatneje situacije serskeje rěcy źinsa. Zawěsće młode Serske pitśku hopytaju na serski pisaś a powědaś. Togodla dobry pśikład su how te „Zapalniki”. Toś jich serske źěło jo hobźiwowanja gódne! Bóžko jo jich kradu małko. Snaź dobra ideja jo ten „Witaj Camp” w Małych Bóžemyslach. Toś tam su byli teke pólske źowća z aktualnje zacynjoneje pólsko-serskeje kupki pśi Gymnaziju nr 2 w Goleniowje. Wóni teke mało na serski běžnje pišu a powědaju, ale drugi raz južo njejsu kśěli tam pśiś. Wóni su gronili, až bóžko njejo tam žedna serska atmosfera mjazy młodymi luźimi.
Teke młode serske zapalniki abo procowarje wjele we swójch jsach wšědny źěń na serski njehugótuju, dokulaž wětšyna serskich luźi groni a rozmějo jano nimski. Weto te kótarež mógu pór słow na serski njekśě serski ako swóju rěc hužywaś, z takim wóni su podejśpjone wót nimskeje rěcy. Škóda, až wóni majucy tak rownu móžnosć ako how njekśě wjele na serski pisaś, ale cakaju co a kak druge budu pisaś. Snaź derje by było, aby młode Serske how njeglědajucy na zmólki, a teke gaž wjele zmólkow gótuju, pitśku wót swójogo serskego źěła, swojeje jsy a jeju serskosći pisali. Stare serske luźe wjasele se na serske namše a druge góźby, ale lěc wóni doma ze swójimi synsynami abo źowcami wjele na serski powědaju, wěste njejo. Se wě, až wětšyna starych Serskich serski pisaś njamožo, lěcrownož wóni mógu běžnje na serski pówědaś. Ja tym młodym Serskim wjeligin se źiwam, až wóni su huzwolili nimsku rěc a podejśpjenje wót njeje. Weto pitśku serstwa móžno dolabowaś/ dožywiś pśi góźbje swěźenjow a namšow, ale wšednje tak njejo. Cogodla? Njejsu te młode Serske gjarde na swóju rěc?! Snaź Serske we Łužycy su wót něcogo podejśpjone, abo?!
Mě se zdajo, až dobry pśikład, kak móžo w pšawym Serskim kraju byś, jo zemja katolskich Serbow we Górnej Łužycy. Weto njeźo how wó to, až wóni lěpše su. Źo jano wó to, až tam cujoš se ako we Serbskem/ Serskem kraju.
Móžo-li tak we Dolnej Łužycy a Błótach byś?! Njamogu rozměś, cogodla z móžnosćami a pomocu Domowiny bóžko tak kradu mało serskeje mamineje rěcy w młoźińskich serskich kupkach jo. Móžo-li ta serska rěc mimo swěźenjow, ale wšednje fukcjonerowaś? Jo to powědanje a rozgrono na serski někaka nuza za młodych Serskich? Móžno, až ja how głuposći pišom, dokulaž njejsom dłujko, južo jadno lěto, we Łužycy był. Snaź ja se molim?
Cakam na Waše wótegrona.
Póstrowy!
Tomasz Olgierd Major
Subskrybuj: Komentarze do posta (Atom)
pol_Latn szl_Latn xho_Latn szl_Latn szl_Latn szl_Latn szl_Latn szl_Latn fij_Latn szl_Latn eng_Latn epo_Latn